**Manipulácia s čipom**

**Čipový kľúč prikladajte k čítačke pri výdajnom okienku len v prítomnosti kuchárky, keď sleduje čítačku.**

Informácie na čítačke sú viditeľné len krátky čas, ak ich kuchárka nezaregistruje, opätovné priloženie kľúča spustí alarm ako pri pokuse odobrať obed dvakrát, odobrať neuhradený, prípadne odhlásený obed.

**Zabudli ste si čipový kľúč?**

***Výdaj obeda bez čipu je možný po 14:00 hod***.

Zabudnutie oznámte v kancelárii ŠJ, po kontrole v systéme Vám umožníme odobrať obed s náhradným lístkom a vykonáme záznam odobratia obeda bez čipu.

**Stratili ste čipový kľúč?**

Oznámte to čo najskôr  v kancelárii ŠJ, aby sme ho vymazali z databázy. Budete si musieť zakúpiť nový čip (1,92 €).

Zneužitie krádežou, opakovaným odberom obeda a pod. nie je možné, pretože na čítačke je výdaj obeda viazaný na meno stravníka.

**Je Váš čipový kľúč nefunkčný?**

Ak Váš čipový kľúč nereaguje na čítačku pri výdaji obeda, riešte to ihneď v kancelárii ŠJ, kde ho skontrolujeme a v prípade chyby ***počas zákonnej dvojročnej záruky*** aj bezplatne vymeníme. V prípade, že na ňom budú známky mechanického poškodenia, musíte si zakúpiť nový čip.